লিনাক্স অনেক বেশী হার্ডওয়্যার প্লাটফরম সাপোর্ট করে থাকে এবং ডেবিয়ান লিনাক্স তার মধ্যে অন্যতম যেটি বিভিন্ন প্লাটফর্ম সাপোর্ট এর জন্য ভিন্ন ভিন্ন ডিস্ক সেট অফার করে থাকে। এজন্যই ডেবিয়ান এর সিডি/ডিভিডি-তে ভিন্ন ভিন্ন প্লাটফরমের জন্য ভিন্ন ভিন্ন প্রতীক ব্যবহার করে থাকে যেমন - ইন্টেল প্রসেসর এর জন্য 'i386' , পুরাতন ম্যাক কম্পিউটারের জন্য 'PPC' , সান সিস্টেমের জন্য 'Sparc' এবং এমন কি আইবিএম মেইনফ্রেম কম্পিউটারের জন্য ও রয়েছে 's390' । এছাড়া পুরো অপারেটিং সিস্টেম এবং এর সাথে যত প্রোগ্রাম ও ব্যবহারিক প্রোগ্রাম রয়েছে সেগুলির সোর্স কোড সম্বলিত সোর্স ডিস্ক ও পাওয়া যায় আলাদাভাবে। যদি আপনার সি প্রোগ্রামিং জানা থাকে (অথবা যদি সি তে প্রোগ্রামিং শিখতে চান) তাহলে এগুলি আপনার-ই জন্য এবং ডেবিয়ান অপারেটিং সিস্টেম ও এর সাথে যত ধরনের প্রোগ্রাম পাওয়া যায় সবকিছুর সোর্স কোড দেখতে চাইলে দেখতে পারবেন। যদি ডেবিয়ানকে স্ট্যান্ডার্ড ইন্টেল/এএমডি/সাইরিক্স এর পিসিতে ইনস্টল করেন তবে 'i386' ডিস্ক সেট প্রয়োজন হবে।